ยากทราบว่าอาการเจ้บท้องข้างขวาล่างมันเกิดจากสาเหตุอะไรค่ะ อาการเจ้บมาหายๆเจ่บลงใปที่จิ๋มค่ะบางทีเหมือนมีอะไรมาจิ้มเรยค่ะ เเละอุจจาระเหลวทุกวันเลยค่ะเกิดจากสาเหตุอะไรค่ะ
สวัสดีค่ะ อาการเจ็บท้องด้านขวาล่าง อาจมีสาเหตุจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง หากกดทับแล้วเป็นมากขึ้น อาจจะนึกถึงโรคในกลุ่มกล้ามเนื้อ-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-ไส้ติ่งอักเสบ จะปวดมากที่ขวาล่าง คลื่นไส้ มีไข้ กินได้น้อย-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากมีการขับถ่ายเปลี่ยนแปลงร่วมด้วย จะนึกถึงภาวะลำไส้อักเสบมากที่สุดการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดและหลีกเลี่ยงการนอนหรือนั่งกดทับบริเวณที่ปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ร่วมด้วย ควรไปพบแพทย์